Held i Uheld ❂ Justin Bieber - En aftale for en anden aftale - Movellas
47. En aftale for en anden aftale
”En forlystelsespark!” hvinede jeg muntert, da jeg var kommet ud af Caitlins bil. ”En forlystelsespark med udsigt direkte ud over havet,” grinede Caitlin og hjalp mig derefter med at finde mine krykker. ”Det havde jeg godt nok ikke lige regnet vi skulle,” konstaterede jeg hurtigt og så lidt efter Justins bil trillende op ved siden af Caitlins. Ryan var den første som var ude af bilen, og han var tydeligvis også helt oppe og ringe over, at vi skulle i et slags tivoli. ”Wow!” sagde han forundret da han kiggede ud over den store plads med de mange forlystelser. Justin, Chris og Chaz kom også hurtigt ud af bilen, hvorefter Justin fik låst sin bil. Det ville ikke være for godt hvis hans elskede Ferrari blev stjålet. ”Hvad venter vi på? Lad os da komme i gang med at udforske dette vidunderlige sted,” sagde Ryan og ordene fløj bare ud af munden på ham. Vi andre grinede bare af ham, og besluttede os så derefter for, at han måske havde ret. Vi begav os vej mod indgangen til forlystelsesparken. ”Jeg har glemt mine penge,” mumlede jeg til Caitlin, da vi var begyndt at gå. ”Tænk ikke på det. Det skal vi nok ordne!” smilede hun bare og tog sin arm under min. Hun var virkelig en god veninde, og vi havde allerede fået bygget et ufatteligt godt venskab op. ”Justin!” sagde jeg og kiggede over på ham. Han kiggede med det samme over på mig, og smilede hurtigt. ”Hvad er der?” svarede han og kom over til mig. Jeg stoppede op i et stykke tid, og Caitlin slap sin arm fra min, og gik derefter videre med Chris og Chaz. Ryan var allerede løbet i forvejen, og var næsten helt henne ved indgangen. ”Hej!” grinede jeg bare og krammede ham. ”Jamen hejsa!” smilede han og lagde sine arme om min ryg. ”Hvad ville du?” fortsatte han og trak sig ud af krammet. ”Jeg ville bare sige hej til dig,” konstaterede jeg hurtigt og han grinede med sin dejlige latter. ”Men så har jeg vel også krav på at sige en ting til dig,” smilede han og spekulerede kort over det han ville sige. ”Spørg løs!” ”Okay! Er det måske sådan at du vil tage en tur med mig i det store pariserhjul?” spurgte han og pegede hurtigt over på det store pariserhjul, som tårnede sig frem mellem alle de andre forlystelser. ”Kun på en betingelse!” grinede jeg og kiggede lumsk på ham. ”Hvad som helst!” ”Det koster desværre et kys!” Jeg kunne mærke at jeg stille rødmede, men det så ikke ligefrem ud til at genere ham. Han lyste op i et stort smil og plantede derefter sine læber mod mine. Jeg sukkede tilfreds og kyssede stille med. ”Det var lige hvad jeg trængte til for at gøre dagen bare lidt bedre!” ”Bare lidt bedre?” grinede jeg og puffede stille til ham. ”Ja to kys ville gøre dagen endnu bedre!” smilede han og bed sig genert i læben. ”Det må du jo så drømme om i nat, for du får ikke et til!” sagde jeg og sendte ham et alvorligt blik. ”Så tror jeg bare vi må droppe turen op i Pariserhjulet!” Han sendte også mig et alvorligt smil, men det så ikke ud til at fungere så godt for ham, for han brød ud i et stort smil bagefter. Han greb hurtigt om mig med sine hænder, og holdt mig fast. Han stod bagi mig og kyssede mig hurtigt på kinden. ”Justin!” hvinede jeg og grinede. ”Du ved godt jeg ikke kan gøre modstand, når jeg har de her krykker og denne her fod at holde styr på!” fortsatte jeg hurtigt og han grinede bare igen. ”Det er derfor jeg holder dig, fordi så ved jeg at du ikke kan gøre modstand!” ”Kommer i snart i to turtelduer!” kunne vi høre Christian råbe lidt længere fremme. Jeg kyssede hurtigt Justin på kinden, og han slap grebet om mig. Derefter gik vi over til de andre, og fik købt seks indgangsbilletter, hvorefter vi gik ind i den ellers så store forlystelsespark. En hel dag i selskab med fem skønne personer!